ლეჩხუმიშ ქჷნდჷრი

ლეჩხუმიშ ქჷნდჷრი — ქჷნდჷრი ლენტეხიშ, ცაგერიშ, ამბროლაურიშ დო ონიშ მუნიციპალიტეტეფს, რაჭა-ლეჩხუმიშ კავკაციონიშ ობჟათე ნოჸელა. წჷმარინუანს ცხენწყარიშ და რიონიშ წყარგჷმართალს. იჭყაფუ კავკაციონიშ თარ წყარგჷმართალ ქჷნდჷრს ფასიშ გვალაწკჷმა დო ითებუ დაბა ლენტეხიწკჷმა. სიგინძა დოხოლაფირო რე 60 კმ. ოორუე კართე ონჭირე რე დო ახრა (ციცაბო), ობჟათე — განიერი, ჩხვინჩხვალი (დატოტვილი). უმაღალაში ნორთი რე ჭუთხაროშ მასივი (კონკა სამერცხლე, 3584 მ).

ქჷნდჷრი ეგაფილი რე თუდონიურული ფიქალეფით დო ქვიშაქუალეფით, შქაიურული პორფირიტული წკაპით (წყებით), უძგაშაში ობჟათე მუნაკვათა — ცარცული კირქუალეფით. რე რელიეფიშ ეროზიული, სტრუქტურული დო ჯიშთური ფორმეფი. კართეეფიშ თუდონი ნორთი მოფინილი რე ირალწვანე თუდონტყალამი ფართოფურცელამი ტყათ (ჭყონი, ცხიმური, წიფური), ჟიდონი — რუმელირსამით (მუქწიწვიანი) (ნოჯი, გჷგჷბი (სოჭი)). კუნწულს (თხემს) სუბალპური დო ალპური დოლოეფი რე.

ქოძირით თაშნეშე
 საქორთუოშ ქჷნდჷრეფიშ ერკებული

 ლიტერატურა 
დევდარიანი გ,, ქორთული სხუნუეფიშ ენციკლოპედია, ტ. 6, ხასჷლა 208, ქართი, 1983 წანა.

კატეგორია:საქორთუოშ ქჷნდჷრეფი